Manual terapèutic que inclou 15 sessions que treballen les habilitats vitals com l'autoconeixement, l'empatia, la presa de decisió, la gestió emocional, la gestió de conflictes, etc., per ajudar a aconseguir una bona salut física, mental i social.
Poden ser aplicades a l'àmbit educatiu i alhora als serveis de promoció de la salut per al públic general.
Reflexions i aportacions de la Comissió de Treball Social Comunitari del TSCAT en relació a la praxi professional del treball social comunitari amb l'objectiu de posar-la en valor i promoure-la, alhora que n'analitza la pertinència en l'actual context social, polític i econòmic.
Recerca amb el suport del Departament de Treball, Afers Socials i Famílies i la Fundació Universitat Rovira i Virgili que mostra l'estat actual de la supervisió dels Serveis Socials Bàsics a Catalunya.
L'informe fa una aproximació a la supervisió com a pràctica, una anàlisi de les estructures de suport i de supervisió dels equips bàsics d'atenció, i recull unes propostes de futur d'implantació de dispositius de supervisió dels professionals dels Serveis Socials Bàsics.
Segona edició de l'informe que aporta les dades de l'enquesta oberta realitzada el 2017 a un miler de professionals de l'educació social.
Respon a les qüestions que afecten actualment la professió, com l'augment de la presència de dones, l'aposta per la formació continuada dels i les educadores, l'estabilitat en el volum de contractació, etc.
El transhumanisme és un corrent de pensament nascut als Estats Units que evoluciona a l'ombra, recolzat per la tecnociència i els imparables progressos científics que poden modificar l'espècie humana de forma irreversible.
L'autor analitza aquest fenomen i reflexiona sobre les seves conseqüències des d'un punt de vista polític, econòmic, ètic i espiritual.
Aquest reconegut sociòleg francés reflexiona sobre com el control, l'exigència, la pressa, l'estrès i la insatisfació de la vida occidental actual provoca que moltes persones sentin la "necessitat d'absència", és a dir de desconectar, de fer-se invisibles, de desaparèixer.
Aquest informe posiciona el treball en un món cada vegada més tecnològic i d'economia global.
Les noves formes de producció i la progressiva transformació del mercat laboral plantegen reptes sobre el seu paper com a eina de cohesió social i sobre les noves polítiques públiques que l'han d'emparar.
S'analitzen els reptes, les evidències i els debats a Europa i a nivell mundial.
Recull de més de 200 recursos necessaris per a la gestió i l'atenció primària, secundària i terciària en casos d'emergència, tant de caire individual, com familiar, comunitari o de gran catàstrofe.
Orientat a treballadors socials, també és útil per als professionals (sanitaris, bombers, psicòlegs, policies, etc.) que han de dur a terme una assistència específica en situacions crítiques.
L'autor reflexiona sobre l'educació social des d'una visió llibertària i analitza com les aportacions teòriques i pràctiques més rellevants i actualitzades del pensament llibertari poden configurar nous models professionals en la pràctica de l'educació social.
Fer front a la pèrdua d'una persona estimada és un viatge ineludible, com ho és la mort.
L'autor, en una combinació de saviesa, d'experiència pròpia i d'històries de vida dels seus pacients, proposa la pràctica de la consciència plena per a l'acceptació del dol, en 5 etapes que entén com a innates: negació, ira, negociació, depressió i acceptació.
En el marc del Programa Operativo de Inclusión Social y Economía Social 2014-2020, aquesta obra defensa la feina personalitzada per afavorir la inclusió laboral de les persones amb necessitats especials, on es relacioni el talent de la persona amb les necessitats operatives no satisfetes de l'empresa.
Es descriu pas a pas com explorar i definir el lloc de feina d'acord a les capacitats del treballador.
Manual per a la intervenció en treball social, que entrellaça els mètodes del treball individual, col·lectiu i comunitari, afavorint el debat entre l'individu i el bé comú.
Aborda els aspectes més importants per a la intervenció: la demanda, el procés metodològic, la intervenció directa i la intervenció indirecta, i dedica un capítol específic al treball social de grup.
Recerca que mostra l'estat actual de la supervisió dels Serveis Socials Bàsics a Catalunya, amb el suport del Departament de Treball, Afers Socials i Famílies i la Fundació Universitat Rovira i Virgili.
L'informe fa una aproximació a la supervisió com a pràctica, amb l'anàlisi de les estructures de suport i de supervisió dels equips bàsics d'atenció social, i recull unes propostes de futur d'implantació de dispositius de supervisió dels professionals dels Serveis Socials Bàsics.
Guia per abordar els processos d'informació i consentiment informat en l'atenció en serveis socials d'usuaris en situació de dependència o vulnerabilitat social.
Es tracta d'un procés entre professional i usuari on ha de prevaldre la voluntat i la dignitat del pacient.
Les recomanacions orienten, des de la vessant ètica, sobre els criteris bàsics que cal conèixer i els procediments d'actuació que cal seguir.
Llibre fruit de les contribucions d'experts que, a través d'un seguit d'entrevistes, exploren el treball i el seu futur, com un dels pilars bàsics de l'estructura social i econòmica de Barcelona.
S'analitza la realitat actual del treball i les polítiques actives d'ocupació, així com els canvis i les conseqüències que aquests estant tenint i tindran en l'àmbit local.
Iniciativa de la Unió Catalana de Centres de Desenvolupament Infantil i Atenció Precoç que presenta les bases per al disseny d'un sistema integral d'atenció de tota l'etapa infantil de 0 a 12 anys des dels serveis de salut, d'educació i de l'àmbit social.
L'autora, psicòloga clínica i pacient, aborda la malaltia des d'aquesta doble perspectiva i ofereix pautes, recursos i estratègies per afrontar el dolor i millorar la qualitat de vida de les persones que pateixen fibromiàlgia.
Recull de mètodes i tècniques per a la investigació en el camp de la intervenció social, tant quantitatives com qualitatives, aplicables d'acord a les necessitats de la realitat a investigar.
Per conèixer la societat digital actual i la projecció d'idees per donar respostes a les problemàtiques politicosocials, cal entendre el paper dels lobbies i dels think tanks.
En aquesta obra s'explica què són ambdós conceptes i el seu paper en la comunicació política a la xarxa, així com les tendències de futur.
Conversa entre el politòleg Joan Subirats, especialista en governança i gestió pública, i César Rendueles, filòsof i professor de sociologia, expert en filosofia política i gestió cultural.
Les reflexions d'ambdós pensadors aborden la defensa dels béns comuns en l'actual societat contemporània.
Es presenta una proposta de valor dels espais d'anàlisi de pràctiques professionals (APP), com a mitjans capaços de produir un espai d'experiència, de sentit col·lectiu i de resistència envers els poders polítics i els poders institucionals.
L'autora, animadora de grups d'APP, descriu diferents experiències en l'àmbit educatiu i social a França.
L'autora parteix de les seves vivències personals per abordar el dolor propi i l'aliè com una forma d'indagar en el comportament humà i en un mateix.
També fa un recorregut per la representació del dolor femení a les arts i la literatura, prenent com a exemples la figura de Frida Kalho, la sèrie Girls de la cadena HBO i la pel·lícula Carrie de Stephen King.
Actualment, la formació contínua suposa un instrument per al canvi organitzacional, necessari en els processos de millora del producte o servei però també del professional i per tant una organització moderna exigeix nous enfocaments de les eines formatives.
Es recullen un total de 21 estratègies formatives que afavoreixen la transferència dels aprenentatges al lloc de treball.
Manual pràctic que aborda els antecedents històrics del treball social mèdic, els àmbits d'intervenció clàssics i emergents, les qüestions ètiques i els desafiaments futurs per a la coordinació entre el sistema sanitari i els serveis socials.
Conté 2 models d'exemple d'intervenció.
Cada capítol inclou referències bibliogràfiques, exercicis d'autoavaluació i de proves d'avaluació contínua.
Contribució plural sobre la política del decreixement, un concepte que engloba diferents línies de pensament properes al desenvolupament igualitari i a l'alliberació de l'expansionisme econòmic.
Cada autor debat i qüestiona teories i pràctiques econòmiques conformant un vocabulari que respon a un canvi de paradigma per a la societat.